《送方寒溪高士还金华》
明代·林瀚

岁寒溪上送寒溪，几箧经书一小奚。诗草百篇涵月露，文光千丈贯虹霓。

官亭榕树盘根古，客路梅花吐叶齐。拜舞高堂亲寿日，伫看徵诏出金闺。

作者简介：（1434—1519）明福建闽县人，字亨大。成化二年进士。授编修。正德时官南京兵部侍郎，条上时政十二事，因语涉近幸，多格不行。与守备中官不合，又裁抑内臣因进贡经南京者，为刘瑾所恨，谪浙江参政，致仕。瑾诛，复官。谥文安。有《文安公集》。